จอร์เจียนแอร์เวย์

จอร์เจียนแอร์เวย์ () หรือชื่อเดิม แอร์เซนา เป็นสายการบินประจำชาติจอร์เจีย ที่มีฐานการบินหลักที่และมีฐานบินหลักที่ท่าอากาศยานนานาชาติทบิลิซีFlight International 3 April 2007 และมีสำนักงานใหญ่ในทบิลิซี"Contacts ." Georgian Airways. Retrieved on 28 May 2012. "12 RUSTAVELI AVE. 0108 TBILISI, GEORGIA" – Georgian address : "რუსთაველის გამზირი 12 0108 თბილისი, საქართველო.", Russian address : "Грузия, Тбилиси, проспект Руставели 12, 0108" บริษัทได้ยื่นฟ้องล้มละลายเมื่อวันที่ 31 ธันวาคม ค.ศ. 2021 ในขั้นตอนการปรับโครงสร้าง และได้มีการประกาศขายกิจการมาตั้งแต่เดือนมกราคม ค.ศ. 2022 สายการบินจะยังคงให้บริการเที่ยวบินที่มีกำไรจำนวนจำกัดในระหว่างช่วงการปรับโครงสร้างองค์กรใหม่

 ประวัติ 
สายการบินก่อตั้งขึ้นในเดือนกันยายน ค.ศ. 1994 ภายใต้ชื่อ แอร์เซนา ในช่วงแรกแอร์เซนาให้บริการเที่ยวบินเช่าเหมาลำไปยังสหรัฐอาหรับเอมิเรตส์ อิตาลี จีน อียิปต์ อินเดีย และซีเรีย รวมถึงเที่ยวบินประจำไปยังเวียนนา สายการบินประสบความสำเร็จในการสร้างการรับรู้และรักษาส่วนแบ่งการตลาดการบินไว้ได้ตลอดช่วงที่เศรษฐกิจและการเมืองมีความซับซ้อนในช่วงทศวรรษ 1990

ในปี 1999 แอร์เซนาได้เป็นสายการบินประจำชาติของจอร์เจีย ในเดือนสิงหาคม ค.ศ. 2004 บริษัทได้เปลี่ยนชื่อเป็น จอร์เจียนแอร์เวย์ ในช่วงครึ่งแรกของคริสต์ทศวรรษ 2000 ฝ่ายบริหารของสายการบินได้ตัดสินใจปรับปรุงฝูงบินให้ทันสมัยและเช่าเครื่องบินโบอิง 737-500 สองลำจากฮาปาก-ลอยด์ นับเป็นครั้งแรกที่สายการบินได้มีการนำเครื่องบินที่ทันสมัยของสายการบินตะวันตกมาประจำการ

ภายหลังเหตุการณ์ที่ประเทศรัสเซียอ้างว่าเป็นการประท้วงต่อต้านรัสเซียการประท้วงต่อต้านรัสเซียในเดือนมิถุนายน ค.ศ. 2019 รัสเซียจึงสั่งห้ามเที่ยวบินทั้งหมดเข้าและออกจากจอร์เจียตั้งแต่วันที่ 8 กรกฎาคม ค.ศ. 2019 เที่ยวบินของสายการบินที่ดำเนินสู่มอสโก–วนูคาวาจะดำเนินการโดยแอร์คอมปานีอาร์มีเนียผ่านเยเรวาน คำสั่งห้ามบินถูกเพิกถอนโดยประธานาธิบดีรัสเซียวลาดีมีร์ ปูตินเมื่อวันที่ 10 พฤษภาคม ค.ศ. 2023 โดยมีผลตั้งแต่วันที่ 15 พฤษภาคม และจอร์เจียนแอร์เวย์จะกลับมาให้บริการเที่ยวบินไปยังมอสโกอีกครั้งตั้งแต่วันที่ 20 พฤษภาคม โดยเที่ยวบินแรกมาถึงเมืองวนูคาวาในวันเดียวกัน ประธานาธิบดีวอลอดือมือร์ แซแลนสกึยของยูเครนได้กำหนดมาตรการคว่ำบาตรสายการบินในวันที่ 1 กรกฎาคม

จอร์เจียนแอร์เวย์ยื่นฟ้องล้มละลายเมื่อวันที่ 31 ธันวาคม ค.ศ. 2021 ในกระบวนการปรับโครงสร้างองค์กร โดยที่เริ่มเปิดขายบริษัทในเดือนมกราคม ค.ศ. 2022 สายการบินมีหนี้สินอยู่  () เทียบกับสินทรัพย์  โดยมีสาเหตุจากการห้ามบินของรัสเซียตั้งแต่เดือนกรกฎาคม ค.ศ. 2019 และการระบาดทั่วของโควิด-19 ซึ่งส่งผลกระทบต่อสายการบินอย่างหนัก จนทางการจอร์เจียสั่งห้ามทำการบินระหว่างประเทศเป็นเวลา 11 เดือน ยกเว้นเที่ยวบินประจำเดือนที่รัฐบาลกำหนดเพื่อวัตถุประสงค์ในการส่งกลับประเทศ จอร์เจียนแอร์เวย์ลดขนาดฝูงบินลง แต่ด้วยการที่จอร์เจียกลับมาเปิดการจราจรทางอากาศระหว่างประเทศอีกครั้งในเดือนกุมภาพันธ์ ค.ศ. 2021 สายการบินสามารถให้บริการได้เพียง 6 จุดหมายปลายทางเท่านั้น

จอร์เจียนแอร์เวย์ต้องบังคับใช้แผนการล้มละลาย ซึ่งมุ่งเน้นการทำการบินในเส้นทางที่มีกำไรตลอดทั้งปี เช่นอัมสเตอร์ดัม เทลอาวีฟ และมินสค์) และเที่ยวบินเช่าเหมาลำตามฤดูกาลที่มีกำไร พร้อมรับประกันเที่ยวบินเหล่านี้ จอร์เจียนแอร์เวย์ระบุในเดือนมกราคม ค.ศ. 2022 ว่าจะยังคงให้บริการเที่ยวบินดังกล่าวต่อไป

 จุดหมายปลายทาง 
ณ เดือนเมษายน ค.ศ. 2022 จอร์เจียนแอร์เวย์มีจุดหมายปลายทางดังต่อไปนี้:

ประเทศเมืองท่าอากาศยานหมายเหตุอ้างอิงอาร์มีเนียเยเรวานท่าอากาศยานนานาชาติซวาร์ตนอตส์ ออสเตรียเวียนนาท่าอากาศยานนานาชาติเวียนนา เบลเยียมบรัสเซลส์ท่าอากาศยานบรัสเซลส์ ไซปรัสลาร์นากาท่าอากาศยานนานาชาติลาร์นากา ฝรั่งเศสนิสท่าอากาศยานนิซโกตดาซูร์ ปารีสท่าอากาศยานนานาชาติปารีส-ชาร์ล เดอ โกล จอร์เจียบาทูมีท่าอากาศยานนานาชาติบาทูมีทบิลิซีท่าอากาศยานนานาชาติทบิลิซีเยอรมนีเบอร์ลินท่าอากาศญานเบอร์ลินบรันเดินบวร์ค อิสราเอลเทลอาวีฟท่าอากาศยานเบ็น-กูรีย็อน อิตาลีแบร์กาโมท่าอากาศยานมิลานแบร์กาโม เนเธอร์แลนด์อัมสเตอร์ดัมท่าอากาศยานอัมสเตอร์ดัมสคิปโฮล รัสเซียมอสโกท่าอากาศยานนานาชาติวนูคาวา โนโวซีบีรสค์ท่าอากาศยานโทลมาเชโวเซนต์ปีเตอส์เบิร์กท่าอากาศยานปุลโคโว เซเชลส์มาเอท่าอากาศยานนานาชาติเซเชลส์เริ่มต้น 2 พฤสจิกายน ค.ศ. 2024

ข้อตกลงการบินร่วม
จอร์เจียนแอร์เวย์ได้ทำข้อตกลงการบินกับสายการบินอื่นๅ ดังต่อไปนี้:

 อีเจียนแอร์ไลน์
 แอร์อัสตานา
 แอร์ฟรานซ์
 ออสเตรียนแอร์ไลน์
 อาเซอร์ไบจานแอร์ไลน์
 เดลตาแอร์ไลน์
 เอ็ลอัล
 อิหร่านแอร์
 เคแอลเอ็ม

 ฝูงบิน 
 ฝูงบินในปัจจุบัน 
ณ เดือนกันยายน ค.ศ. 2024 จอร์เจียนแอร์เวย์มีเครื่องบินประจำการในฝูงบินดังนี้:

+ ฝูงบินของจอร์เจียนแอร์เวย์ เครื่องบิน ประจำการ คำสั่งซื้อ ผู้โดยสาร หมายเหตุ F B E รวมโบอิง 737-5001——12104116โบอิง 737-7002——12121133—12123135โบอิง 737-8002——12168180—12156168โบอิง 767-300อีอาร์1—216227245 เช่าจากออมนิแอร์อินเตอร์แนชนัลบอมบาร์ดิเอร์ ซีอาร์เจ200แอลอาร์1——64450บอมบาร์ดิเอร์ ชาเลนเจอร์ 8501—วีไอพี ใช้สำหรับเที่ยวบินของรัฐบาลและเที่ยวบินส่วนบุคคลรวม8—
จอร์เจียนแอร์เวย์มีอายุฝูงบินเฉลี่ย 19.7 ปี

 ฝูงบินในอดีต 
จอร์เจียนแอร์เวย์เคยให้บริการเครื่องบินดังต่อไปนี้:

 โบอิง 737-300
 โบอิง 737-400
 โบอิง 737-500
 บอมบาร์ดิเอร์ ซีอาร์เจ100อีอาร์
 เอ็มบราเออร์ อี190 
 เอ็มบราเออร์ อี195


 อุบัติเหตุและอุบัติการณ์สำคัญ 
 เมื่อวันที่ 4 เมษายน ค.ศ. 2011 จอร์เจียนแอร์เวย์ เที่ยวบินที่ 834 ดำเนินเที่ยวบินเช่าเหมาลำในภารกิจของสหประชาชาติ เกิดเหตุเครื่องบินบอมบาร์ดิเอร์ ซีอาร์เจ100อีอาร์ตกที่ท่าอากาศยานอึนจิลีในกินชาซา สาธารณรัฐประชาธิปไตยคองโก ขณะบินอยู่ระดับต่ำในสภาพอากาศเลวร้ายมาก ส่งผลให้ผู้โดยสารและลูกเรือบนเครื่องเสียชีวิต 32 คนจากทั้งหมด 33 คน

 อ้างอิง 

 แหล่งข้อมูลอื่น 

 เว็บไซต์ทางการ 

หมวดหมู่:สายการบิน
หมวดหมู่:สายการบินประจำชาติ
หมวดหมู่:สายการบินสัญชาติจอร์เจีย
หมวดหมู่:สายการบินที่ก่อตั้งในปี พ.ศ. 2537
หมวดหมู่:บริษัทจอร์เจียที่ก่อตั้งในปี พ.ศ. 2537